laion/Wikipedia-Exotic huggingface dataset:
ნაიარიტის შტატი

ნაიარიტი — შტატი მექსიკაში, ქვეყნის ცენტრალურ-დასავლეთ ნაწილში, წყნარი ოკეანის სანაპიროზე. ფართობის მიხედვით, იგი მექსიკის ერთ-ერთი უმცირესი შტატია. ნაიარიტის მოსაზღვრე შტატებია: ჩრდილო-დასავლეთით – სინალოა, ჩრდილოეთით – დურანგო, სამხერთ-აღმოსავლეთით – საკატეკასი, სამხრეთით – ხალისკო. შტატის მნიშვნელოვანი ქალაქებია: ტეპიკი, იქსტლან-დელ-რიო, ხალისკო, აკაპონეტა და ა. შ. დედაქალაქია ტეპიკი. (ესპანური) ოფიციალური საიტი (ინგლისური) Riviera Nayarit official travel website დაარქივებული 2020-11-09 საიტზე Wayback Machine. (ინგლისური) Punta Mita information and travel site დაარქივებული 2020-09-24 საიტზე Wayback Machine. (ინგლისური) Nuevo Vallarta Travel site დაარქივებული 2012-10-15 საიტზე Wayback Machine. (ესპანური) Breve Historia de Nayarit: Jean Meyer (ინგლისური) Gringo's Paradise Real Estate (ესპანური) Portal de Carrillo Puerto Nayarit, Mexico დაარქივებული 2006-10-30 საიტზე Wayback Machine. (ინგლისური) Bucerias website info დაარქივებული 2012-06-16 საიტზე Wayback Machine. (ინგლისური) Bucerias City Guide Punta Sayulita Real Estate
სიცილით გარდაცვლილები

სიცილით სიკვდილი — იშვიათი და სპეციფიკური შემთხვევა, რომლის დროსაც ხანგრძლივი და არაკონტროლირებადი სიცილი გვევლინება ადამიანის სიკვდილის მიზეზად. უმეტეს შემთხვევაში ხანგრძლივი სიცილი გულის მწვავე უკმარისობის მიზეზად იქცევა. სიცილით სიკვდილის შემთხვევები ცნობილია ანტიკური საბერძნეთის დროიდან. ლეგენდის თანახმად, ძველ საბერძნეთში ქურუმსა და წინასწარმეტყველს კალქასს ზუსტად ეუწყა გარდაცვალების დღე. როდესაც ეს დღე დადგა, ხოლო სიკვდილი არ აპირებდა მობრძანებას, კალხასმა ისეთი ძლიერი სიცილი დაიწყო, რომ თან გადაყვა. ძვ. წ. III საუკუნეში ძველბერძენი ფილოსოფოსი ქრისიპე, ერთი ვერსიით, საკუთარ ხუმრობაზე სიცილით მოკვდა: უყურებდა, თუ როგორ ჭამდა ვირი ლეღვის; ამ დროს მონას უთხრა, რომ ვირისთვის სუფთა ღვინო მიეცა, რათა ლეღვზე მიეყოლებინა. ამ ხუმრობაზე ისე გაეცინა, რომ სიცილით მოკვდა. 1410 წელს მოკვდა მეფე მარტინ I არაგონელი, მას სიცილის დროს ასფიქსია დაემართა.. ამბობენ, რომ ბირმის მეფე ნანდაბაინი 1599 წელს სიცილით მოკვდა მას შემდეგ, რაც მასთან სტუმრად მყოფმა იტალიელმა ვაჭარმა მოახსენა, რომ ვენეცია იყო თავისუფალი სახელმწიფო მეფის გარეშე. 1793 წლის 7 ნოემბერს, კუბელი პოეტი ხულიან დელ კასალი თავის მეგობრებთან ერთად სადილობდა, როდესაც ერთ-ერთმა მათგანმა ანეკდოტი მოყვა, რის შემდეგაც დელ კასალს დაეწყო უკონტროლო სიცილის შეტევა, აორტის ანევრიზმა და სისხლდენა, რამაც სიკვდილი გამოიწვია. სტატია Snopes.com-ზე ↑ Laërtius, Diogenes. Lives, Teachings and Sayings of the Eminent Philosophers, with an English translation by R.D. Hicks (1964–1965). Cambridge, Massachusetts/London: Harvard UP/W. Heinemann Ltd.  ↑ Paul N. Morris, Patronage and Piety Montserrat and the Royal House of Medieval Catalonia-Aragon, October 2000
ოქტომბერი

ოქტომბერი (ლათ. October) — გრიგორიანული კალენდრის მეათე თვე. ოქტომბერში 31დღე-ღამეა. სახელი ეწოდა იმ ფაქტის გამო, რომ იგი იყო მერვე თვე რომაული კალენდრისა (ლათინურად octem — რვა), როდესაც წელი იწყებოდა მარტში. ქართული წარმართული კალენდრით — სთვლისა, ძველქართული სახელწოდებაა ღვინობისთვე. ოქტომბერი არის შემოდგომის თვე ჩრდილოეთ ნახევარსფეროში და გაზაფხულისა — სამხრეთ ნახევარსფეროში. ოქტომბრის ზოდიაქოს ნიშნებია სასწორი და ღრიანკალი. ოქტომბერი ყოველთვის იწყება კვირის იმავე დღეს, რითაც იანვარი, გარდა ნაკიანი წლისა. მთავარი სტატია: ძველი ქართული წარმართული კალენდარი. კორნელი კეკელიძე სთვლისას 5 სექტემბერი — 4 ოქტომბრით საზღვრავდა. კ. კეკელიძის აზრით „სთულისაჲ“ (თთუე) არის წმიდა ქართული სახელი იმ თვისა, რომელშიც ადგილი ჰქონდა სთველს ან რთველს, ეს იგი ნაყოფის შეგროვებას. იგი მნიშვნელობით იგივეა რაც სომხური „ქაღოც“. ძვ. წ. 538 : სპარსეთის მეფე სირიუსი შედის ქალაქ ბაბილონში; ათავისუფლებს 70 წლის განმავლობაში დევნილ ებრაელებს და აკეთებს ისტორიაში პირველ ადამიანთა უფლებების დეკლარაციას ძვ. წ. 331 : გაუგამელას ბრძოლაში ალექსანდრე მაკედონელმა დაამარცხა სპარსეთის მეფე დარიოს I 1582 : რომის პაპმა გრეგორიუს XIII-მ შემოიღო გრიგორიანული კალენდარი. იტალიაში, პოლონეთში, პორტუგალიასა და ესპანეთში ამ წლის 4 ოქტომბერს უშუალოდ მოჰყვა 15 ოქტომბერი 1604 : კეპლერის ვარსკვლავი — გერმანელი ასტრონომი იაჰანნეს კეპლერი აკვირდება განსაკუთრებით კაშკაშა ვარსკვლავის გაჩენას ოფიუხუსის კონსტელაციის არეში. ეს მოვლენა მიჩნეულია ჩვენს გალაქტიკაში (ირმის ნახტომი) ზეახალი ვარსკვლავის ბოლო მოვლენად 1800 : ესპანეთმა საფრანგეთს გადასცა ლუიზიანა 1822 : ბრაზილია დამოუკიდებელი გახდა პორტუგალიისაგან 1888 : თომას ედისონი აპატენტებს ოპტიკურ ფონოგრაფს (პირველი ფილმი) 1905 : ნორვეგია დამოუკიდებელი გახდა შვედეთისაგან 1923 : გამოცხადდა თურქეთის რესპუბლიკა. მისი პირველი პრეზიდენტი გახდა ქემალ ათათურქი 1932 : გამოცხადდა ერაყის დამოუკიდებლობა 1946 : ჩამოახრჩვეს ნიურნბერგის პროცესში ბრალდადებული ათი სამხედრო დამნაშავე 1949 : მაო ძე-დუნმა ჩინეთის სახალხო რესპუბლიკა გამოაცხადა 1957 : სპუტნიკ 1 გაშვებულია ორბიტაზე-კოსმოსური ერის დასაწყისი 1960 : გამოცხადდა ნიგერიის დამოუკიდებლობა დიდი ბრიტანეთისაგან 1964 : ჩრდილოეთ როდეზიამ გამოაცხადა დამოუკიდებლობა დიდი ბრიტანეთისაგან და გახდა ზამბიის რესპუბლიკა 1970 : ფიჯიმ დამოუკიდებლობა მიიღო 1988 : სსრ კავშირის უზენაესი საბჭოს თავმჯდომარედ დანიშნულ იქნა მიხაილ გორბაჩოვი 1990 : გამოცხადდა გერმანიის გაერთიანება 1990 : საქართველოში ჩატარდა პირველი დემოკრატიული, მრავალპარტიული, არასაბჭოთა საპარლამენტო არჩევნები, რომელშიც დამაჯერებელი გამარჯვება მოიპოვა „მრგვალი მაგიდა-თავისუფალი საქართველო“ 1995 : „Microsoft-მა“ გამოუშვა Windows 95 ვიკისაწყობში არის გვერდი თემაზე: ოქტომბერი ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101-102 ↑ ათონ. №57, 325, H 535, 157 ↑ H 341, გვ. 801 ↑ A 511
კლიმიაშვილი

საკუთარი სახელი კლიმიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: კლიმიაშვილი ზაქარია კლიმიაშვილი — პედაგოგი, გეოგრაფი ირაკლი კლიმიაშვილი — ფეხბურთელი ლევან კლიმიაშვილი — სამხედრო მოღვაწე ლევან კლიმიაშვილი — ინჟინერ-მშენებელი მიხეილ კლიმიაშვილი — პოლიტიკოსი
ტექსტოლოგია

ტექსტოლოგია — ისტორიულ–ფილოლოგიური დისციპლინა, რომელიც კრიტიკულად შეისწავლის ისტორიულ დოკუმენტებს და ლიტერატურულ ნაწარმოებებს ტექსტის შედგენის ისტორიის შესწავლისა და მათი მეცნიერულად გამოცემის მიზნით. ტექსტოლოგიას ჯერ კიდევ ანტიკურ ეპოქაში ჩაეყარა საფუძველი და როგორც მეცნიერული დისციპლინა, იგი XVIII საუკუნეში იღებს სათავეს. ტერმინი ტექსტოლოგია კი პირველად გამოიყენა რუსმა ლიტერატურათმცოდნემ ბორის ტომაშევსკიმ. ტექსტოლოგია მჭიდროდაა დაკავშირებული წყაროთმცოდნეობასთან, პალეოგრაფიასთან და სპეციალურ ისტორიულ დისციპლინებთან. ვიკისაწყობში არის გვერდი თემაზე: ტექსტოლოგია ლალი ფირცხალავა, ისტორიის მეცნიერების შესავალი, თბ., 1995 წ., გვ. 160 ↑ ტექსტოლოგია. უცხო სიტყვათა ლექსიკონი. ციტირების თარიღი: 21 მაისი, 2019.
ნუევო-ლეონის შტატი

ნუევო-ლეონი — შტატი მექსიკაში. მდებარეობს ქვეყნის ჩრდილო აღმოსავლეთით. ესაზღვრება შტატები: ჩრდილოეთით და აღმოსავლეთით – ტამაულიპასი, სამხრეთით – სან-ლუის-პოტოსი, დასავლეთით – კოაუილა. ჩრდილოეთით, ნუევო-ლეონს აქვს 15 კილომეტრიანი საზღვარი აშშ-თან, კონკრეტულად ტეხასის შტატთან. შტატის დედაქალაქია მონტერეი. სხვა მნიშვნელოვანი ქალაქებია: გვადალუპე, სანტა-კატარინა და სან-ნიკოლას-დე-ლოს-გარსა. ადამიანური განვითარების მოხსენება მექსიკისთვის 2002 დაარქივებული 2003-10-02 საიტზე Wayback Machine. (ესპანური) ნუევო-ლეონის ისტორია დაარქივებული 2003-12-25 საიტზე Wayback Machine. (ესპანური) Enciclopedia de los Municipios de México დაარქივებული 2007-03-11 საიტზე Wayback Machine. (ესპანური) Comisión Estatal Electoral de Nuevo León დაარქივებული 2003-01-20 საიტზე Wayback Machine. (ესპანური) Ley Estatal Electoral de Nuevo León, 1996 დაარქივებული 2003-01-20 საიტზე Wayback Machine.
ოახაკის შტატი

ოახაკა — შტატი მექსიკაში. მდებარეობს ქვეყნის სამხრეთ ნაწილში, ტეუანტეპეკის ყელზე. მისი მოსაზღვრე შტატებია: დასავლეთით – გერერო, ჩრდილო-დასავლეთით – პუებლა, ჩრდილოეთით – ვერაკრუსი, აღმოსავლეთით – ჩიაპასი. სამხრეთით კი შტატს ესაზღვრება წყნარი ოკეანე. ოახაკას ტერიტორიაზე სახლობდნენ საპოტეკის და მიქსტეკის ხალხები. დღეისათვის, ამ შტატის ტერიტორიაზე ცხოვრობს ყველაზე მეტი ადგილობრივთა ენაზე მოპალარაკე ხალხი, ვიდრე მექსიკის სხვა შტატების ტერიტორიაზე. ფართობის მხრივ, ოახაკა მექსიკის ხუთი ყველაზე დიდი შტატის სიაში შედის (95,364 კვ.კმ) შტატის დედაქალაქი და უდიდესი ქალაქია ოახაკა. ვიკისაწყობში არის გვერდი თემაზე: ოახაკის შტატი (ესპანური) ოფიციალური საიტი დაარქივებული 2006-01-02 საიტზე Wayback Machine. (ესპანური) (ინგლისური) ტურისტული გიდი (ინგლისური) ფოტო-ბლოგი მექსიკის და ცენტრალური ამერიკის არქეოლოგიური პროექტი დაარქივებული 2006-08-27 საიტზე Wayback Machine. A political analysis of the Oaxaca Commune The Art of Revolution
კერეტაროს შტატი

კერეტარო — შტატი მექსიკაში. მდებარეობს ქვეყნი ცენტრალურ ნაწილში. კერეტარო მოსაზღვრე შტატებია: ჩრდილოეთით – სან-ლუის-პოტოსი, დასავლეთით – გუანახუატო, აღმოსავლეთით – იდალგო, სამხრეთ-აღმოსავლეთით – მეხიკოს შტატი. შტატის სახელწოდება მოდის ოთომის ხალხთა ენიდან და ნიშნავს „ბურთის სათამაშო ადგილს“. შტატის დედაქალაქი და უდიდესი ქალაქია სანტიაგო-დე-კერეტარო. შტატის ტურიზმის სამინისტროს ოფიციალური საიტი დაარქივებული 2008-05-08 საიტზე Wayback Machine.
პუებლა (ქალაქი)

პუებლა (ესპ. Puebla de Zaragoza) — ქალაქი მექსიკაში, მდებარეობს ქვეყნის სამხრეთ ნაწილში. შედის პუებლის შტატის შემადგენლობაში. დაარსდა 1531 წლის 15 აპრილს. 1987 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. მექსიკის ქალაქების სია იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში (ესპანური) Puebla state government web page (ესპანური) Images of Puebla City დაარქივებული 2012-02-06 საიტზე Wayback Machine.
მექსიკის კუნძულების სია

მექსიკის კუნძულების სია - ეს არის მექსიკის კუნძულების არასრული სია. არკას-კეისი კარმენი დიდი კუნძული ოლბოქსი ბერმეხა (საეჭვო) კოსუმელი მუხერესი კონტოი ბლანკაჰი სედროსი კორონადო სან-ბენიტო ტოდოს-სანტოსი ნატივიდადი წმინდა მარგარიტა მარიასი სან-მარტინი გვადალუპე რევილიახიხედო როკას-ალიხოსი ანხელ-დე-ლა-გუარდა ესპირიტუ-სანტო სან-ესტებანი მაგდალენა ტიბურონი სან-ლორენსო სან-პედრო-ნოლასკო ლობოსი უივილი სან-იგნასიო სალიაკა ტაჩიჩილტე ალტამურა სერალვო პარტიდა სან-ფრანსისკო სანტა-კრუსი მონტსერატი სან-დიეგო სანტა-კატალინა სან-მარკოსი ტორტუგა სან-ლუისი მირამარი სალტოკანი ალაკრანესი ხანიციო Superficie Continental e Insular del Territorio Nacional დაარქივებული 2011-07-22 საიტზე Wayback Machine.
ექექი

ექექი — X საუკუნის II ნახევრის გუმბათოვანი ეკლესია, ქართული ხუროთმოძღვრების ძეგლი თორთომის ხეობაში, ისტორიულ ტაოში (ამჟამად სოფ. ვიშნელი, თურქეთი). გეგმით „ნახევრად თავისუფალი ჯვრის“ ტიპის ნაგებობა, რომლის აღმოსავლეთი მკლავი აფსიდიანი იყო, დანარჩენი სამი მკლავი კი — სწორკუთხა. საკურთხეველს ორივე მხარეს ასევე აფსიდით დასრულებული თითო პატარა სათავსი — სამკვეთლო და სადიაკვნე ჰქონდა. გუმბათი ეყრდნობოდა კედლების კუთხეებს. კვადრატული ფუძიდან გუმბათის წრეზე გადასვლა ხდებოდა პანდანტივების მეშვეობით, რომლებშიც „ჩახაზულია“ დეკორატიული ტრომპები, შესასვლელები მოწყობილი იყო სამხრეთის მკლავსა და დასავლეთის მკლავის ჩრდილოეთ კედელში. ნათდებოდა რვაწახნაგა გუმბათის ყელში დატანებული 8-თაღოვანი სარკმლით. თითო სარკმელი იყო აგრეთვე აფსიდებში, ჩრდილოეთ და დასავლეთ მკლავებში. ძუნწად მორთული ფასადი და გუმბათის ყელი შემოსილი იყო სუფთად გათლილი ქვის კვადრებით. აღმოსავლეთ ფასადზე საკურთხევლის აფსიდს სადიაკვნესა და სამკვეთლოსაგან ყოფდა გეგმით სამკუთხა ღრმა ნიშები. კარ-სარკმელს აგვირგვინებდა მსუბუქი სათაურები. გუმბათის ყელს და ზოგი სარკმლის სათაურს ამკობდა პოლიქრომული ქვები. 1960 წელს ექექი, რომელიც გვიანდელი შუა საუკუნეების დროს მეჩეთად იყო გადაქცეული, მის ადგილას ახალი მეჩეთის აგებასთან დაკავშირებით დაანგრიეს. საყვარელიძე თ., ენციკლოპედია „საქართველო“, ტ. 3, თბ., 2014. — გვ. 114. Такайшвили, Е., Археологическая экспедиция 1917-го года в южные провинции Грузии, Тб., 1952. — с. 76-78.
Pigs on the Wing

„Pigs on the Wing“ — ინგლისური პროგრესული როკ-ჯგუფ პინკ ფლოიდის სიმღერა ალბომზე Animals. მისი ავტორია როჯერ უოტერსი. სხვადასხვა წყაროს თანახმად, იგი ეძღვნება როგორც უოტერსის ყოფილ, ასევე იმ პერიოდში შემდგომ მეუღლეს, კეროლაინს. მუსიკალური ნაწყვეტები: Pigs on the Wing ვერ ხსნით ფაილს? იხ. მედია მაშველი. სიმღერა იყოფა ორ ნაწილად. პირველი ნაწილი ჟღერს ალბომის პროლოგის, ხოლო მეორე — მისი ეპილოგის სახით. ორივე მკვეთრ კონტრასტშია ალბომის სამ სხვა კომპოზიციასთან, ვინაიდან სრულდება მხოლოდ აკუსტიკურ გიტარაზე. იგი ასევე ითვლება ალბომის უფრო ნათელი განწყობის მატარებელ სიმღერად. პირველი ნაწილის მესამე სტრიქონი აგრეთვე იყო სიმღერის „Raving and Drooling“ შემადგენელი ნაწილი. 1977 წლის საკონცერტო ტურნეში, აშშ-ში დევიდ გილმორი ამ კომპოზიციას ასრულებდა ბას-გიტარაზე. სიმღერა შედიოდა როჯერის 1984-1985 წლების სოლო-პროგრამაში, ისევე, როგორც 1999-2002 ტურნეში და მოხვდა 2016 წლის კონცერტების სერიის სეტლისტში (ასრულებდნენ მეორე ნაწილთან ერთად). გაყიდვაში ასევე იყო 8 ფირიანი კარტრიჯი - კასეტა, რომელზეც ალბომი რამდენიმეჯერ ზედიზედ იკვრებოდა. ამ ვერსიისათვის სიმღერების პირველი და მეორე ნაწილები გაერთიანებული იქნა სპეციალური გიტარის სოლოს დახმარებით, რომელიც გიტარისტმა სნოუი უაიტმა ჩაწერა. გაერთიანებული ვერსია, ორივე ნაწილით, მოხვდა სნოუი უაიტის 1995 წლის სტუდიურ ალბომში Goldtop: Groups & Sessions. სიმღერის პრომო-ფილმში გამოყენებულია კადრები ალბომის Animals გარეკანის ფოტოს გადაღების სესიებიდან. მეორე ნაწილის შესახებ როჯერი ამბობდა: ამ სიმღერის გარეშე Animals უბრალოდ გაშმაგებული კივილი იქნებოდა. მეორე ნაწილი სრულდებოდა ჯგუფის 1977 წლის ტურნეს In the Flesh ფარგლებში, სოლოს კი კვლავ სნოუი უკრავდა. ამ შემთხვევაში სიმღერა ალბომის კომპოზიციების ციკლის ფინალს არ წარმოადგენდა, ვინაიდან მას „Pigs (Three Different Ones)“ მოჰყვებოდა. როჯერ უოტერსმა სიმღერა საკუთარ სოლო პროგრამაში პირველად 2016 წელს შეიტანა და ასრულებდა პირველი ნაწილის შემდეგ. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ 3.0 3.1 3.2 3.3 მებეტი 2010 ↑ 4.0 4.1 შეფნერი 2005, p. 217 ↑ შეფნერი 2005, p. 216
მექსიკის ადმინისტრაციული დაყოფა

მექსიკა ადმინისტრაციულად იყოფა 31 შტატად (ესპ. estados) და ერთ ფედერალურ რაიონად (ესპ. Distrito Federal), ერთობლიობაში მათ ეწოდებათ ფედერაციის სუბიექტები (ესპ. Entidades federativas). შტატები თავის მხრივ იყოფიან მუნიციპალიტეტებად (municipios). ყველა შტატს გააჩნია თავისი კონსტიტუცია. მართავს გუბერნატორი, რომელსაც ირჩევენ საერთო პირდაპირი კენჭისყრის საფუძველზე. ფედერალური რაიონი — განსაკუთრებული პოლიტიკური ერთეულია, მოიცავს მეხიკოს აგლომერაციის ცენტრალურ ნაწილს. 1997 წლიდან დედაქალაქის მოსახლეობა ირჩევს რაიონის მთავრობის მეთაურს, რომელსაც გააჩნია ნაკლები უფლებები, ვიდრე შტატების გუბერნატორს. La Enciclopedia de los Municipios de México დაარქივებული 2014-11-18 საიტზე Wayback Machine. Portal del Desarrollo de México დაარქივებული 2019-10-17 საიტზე Wayback Machine.
Dogs (პინკ ფლოიდის სიმღერა)

„Dogs“ (ქართ. ძაღლები) — რიგით მეორე სიმღერა ინგლისური პროგრესული როკ-ჯგუფ პინკ ფლოიდის ალბომიდან Animals. მისი ავტორები არიან როჯერ უოტერსი და დეივიდ გილმორი. სიმღერა მეტაფორულ ხასიათს ატარებს და ეხება ისეთი ბიზნესმენების თემას, რომლებიც საკუთარ თავს და სხვებს ანადგურებენ საკუთარი ეგოიზმისა და კარიერის ხარჯზე. სიმღერა უნდა შეეტანათ ჯგუფის კომპილაციურ ალბომში Echoes: The Best of Pink Floyd, თუმცა გადაიფიქრეს. 1974 წლის ტურნეში ჯგუფი უკრავდა სამ ახალ სიმღერას და მთლიანად ალბომს The Dark Side of the Moon. ეს სამი ახალი სიმღერა იყო „You Gotta Be Crazy“ (მოგვიანებით - Dogs), „Shine On You Crazy Diamond“ და „Raving And Drooling“ (მოგვიანებით - „Sheep“). „You Gotta Be Crazy-ს“ შესრულებისას დეივიდ გილმორი ოდნავ სწრაფ ტემპში ასრულებდა, ვიდრე საბოლოო ვერსიაში. 1975 წლამდე სიმღერის ტექსტი შეიცვალა, ხოლო ალბომზე მუშაობისას დაემატა სხვა სტრიქონები. სიმღერის უმეტეს ნაწილში მღერის გილმორი, უოტერსი კი - უკანასკნელ ორ სტროფს. როჯერ უოტერსის ჩანაფიქრით, ძაღლები ამ შემთხვევაში არიან „განდიდების მანიის მქონე ბიზნესმენები, რომლებიც ანადგურებენ საკუთარ თავს და ყველას, ვინც ირგვლივ არის, მხოლოდ და მხოლოდ კარიერის გამო“. ალბომის სხვადასხვა გამოცემების კონვერტებზე მითითებული იყო სტრიქონი „Who was given a seat in the stand“, თუმცა იგი საბოლოო სტუდიურ ვერსიაში არ ჟღერს. ჯგუფის საკონცერტო ტურნეს დროს გილმორი ასრულებდა ყველა სტროფს, გარდა უკანასკნელისა და დამატებით სოლოს გიტარაზე. სიმღერის ჩაწერის დროს დეივიდის უკვე ჩაწერილი სოლო უოტერსმა შემთხვევით წაშალა და გიტარისტი იძულებული გახდა, ყველაფერი ხელახლა ჩაეწერა. სიმღერა სრულდებოდა როგორც ჯგუფის მიერ (1977 წლის ტურნე), ასევე როჯერ უოტერსის 1999-2002 წლების ტურნეებში. იგი დაბრუნდა 2016-2017 წლების კონცერტებზეც. პაუზის მონაკვეთში, როდესაც მხოლოდ სინთეზატორი და დასარტყმელი საკრავები მუშაობდნენ, ბენდის დანარჩენი წევრები უოტერსს სცენაზე პოკერს ეთამაშებოდნენ. ჯონ კერინი გილმორის სტროფებს ასრულებდა 1999-2000 წლებში, ხოლო 2002 წელს მათ ჩესტერ კემენი მღეროდა. სიმღერის ტექსტი[დაარქივებული] საიტზე MetroLyrics ↑ Guthrie, James. James Guthrie: Audio: Building A Compilation Album. Pink Floyd. დაარქივებულია ორიგინალიდან — 2 ივნისი 2010. ციტირების თარიღი: 17 June 2013.
პალენკე

პალენკე (ესპ. Palenque, მაიას ენაზე ლაკამ-ჰა) — პირობითი სახელწოდება მაიას ცივილიზაციის უდიდესი ქალაქის ნანგრევებისა. მდებარეობს ჩრდილო-აღმოსავლეთ მექსიკაში, ჩიაპასის შტატში. მაიას ცივილიზაციის პოლიტიკური და კულტურული ცენტრი III-VIII სს. ბააკულის სამეფოს დედაქალაქი. შემონახულია: სასახლის ნანგრევები (92 x 68 მ) — ნაგებობათა ჯგუფი, რომელიც მდებარეობს ორი დიდი და ორი პატარა ეზოს გარშემო; „მზის ტაძარი“, „ჯვრის ტაძარი“, „წარწერების ტაძარი“. პალენკე შესაძლოა განადგურდა IX საუკუნეში მექსიკის ყურის სანაპიროდან ტომების შემოსევის შედეგად. 1987 წელს შეიტანეს იუნესკოს მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში ბააკულის სამეფო პალენკეს სურათები პალენკე დაარქივებული 2010-10-17 საიტზე Wayback Machine.
დევიაცია

დევიაცია — ქცევის აღნიშნვა, რომელიც ეწინააღმდეგება საზოგადოებაში აღიარებულ ნორმებს. რობერტ მერტონის აზრით, დევიანტური მოქმედება წარმოიქმნება მაშინ, როდესაც საზოგადოებაში (კულტურაში) აქცენტირებული მიზნების მიღწევა ხდება სოციალურად დაუშვებელი (არანორმალური, არაინსტიტუციური), თუმცა შესაძლოა ტექნიკურად ეფექტიანი საშუალებების გამოყენებით. დევიაცია სოციალურად კონსტრუირებული მოქმედებაა, რაც იმაზე მიუთითებს, რომ არ არსებობს ქმედება, რომელიც თავისთავად, სოციალური კონტექსტისაგან განყენებულად, არანორმალურია (ნორმიდან გადახრილია), ანუ დასაგმობია ნებისმიერი საზოგადოების მიერ ნებისმიერ დროს. პირიქით, დევიაცია სიტუაციური და კონტექსტუალურია. მაგალითად, ადამიანის მოკვლა დევიანტურია ჩვეულებრივ (მშვიდობიან) სიტუაციაში, მაგრამ ნორმალურია, მეტიც — მოითხოვება ომის კონტექსტში. ამდენად, ყველა სოციალური ქმედება იმართება და რეგულირდება წესების საფუძველზე, მაგრამ, ჯერ ერთი, თავად წესებია სხვადასხვა განსხვავებული კონტექსტისათვის და მეორეც, ისინი ცვალებადია და მუდმივად ვარირებს სოციალურ დროსა და სივრცეში. აქ ჩნდება კიდევ ერთი პრობლემა: შესაძლოა, ინდივიდის ესა თუ ის ქმედება ფორმალურად განიხილებოდეს როგორც დევიანტური, მაგრამ მას მაინც არ „მიეკეროს“ დევიანტის იარლიყი, რამდენადაც, გარემოების სპეციფიკურობიდან გამომდინარე, საზოგადოებრივი აზრი არ აღიარებს ნორმის დარღვევად. დევიაცია სექსუალური — გადახრა სექსუალური ქცევის მისაღები (მოცემული ეთნიკური კულტურის ფარგლებში) ნორმებიდან, როცა სექსუალური აღგზნება ან ორგაზმი მიიღწევა ატიპური ან არსებული კულტურით დაუშვებელი ქმედებების შედეგად. სექსუალური დევიაცია კლასიფიცირდება, როგორც გადახრა ა) ლტოლვის ობიექტთან მიმართებაში (პედოფილია, ეფებოფილია, გერონტოფილია, ზოოფილია, ფეტიშიზმი, ტრანსვესტიზმი, ინცესტი, ნარცისიზმი, პიგმალიონიზმი, ნეკროფილია და სხვ.), და ბ) ლტოლვის გამოხატვის ფორმაში (სადიზმი, მაზოხიზმი, ექსჰიბიციონიზმი, ვუაიერიზმი და ა.შ.). სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004 შესავალი ლგბტ ჟურნალისტიკაში/[ავტ. შორენა გაბუნია; რედ. ირაკლი ვაჭარაძე; არასამთავრობო ორგანიზაცია „იდენტობა“]. - თბ., 2013. - 319 გვ.; 20 სმ.. - დანართები: გვ. 145-316. - განმარტ. ლექსიკონი: გვ. 3-34
გუანახუატო

გუანახუატო (ესპ. Guanajuato) — ქალაქი მექსიკაში, მდებარეობს ქვეყნის ცენტრალურ ნაწილში. გუანახუატოს შტატის ადმინისტრაციული ცენტრი. დაარსდა 1546 წელს. 1988 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. გუანახუატოს უნივერსიტეტი ბაზილიკა ხუარესის თეატრი მშვიდობის მოედანი ქუჩა-გვირაბი იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში
ეხვევის ღვთისმშობლის ეკლესია

ეხვევის ღვთისმშობლის ეკლესია, „დედა ღვთისა“ — XI საუკუნის დამდეგის ქართული ხუროთმოძღვრების ძეგლი მდინარე ყვირილის ხეობაში, საჩხერიდან 10 კმ-ზე. ტაძრის შესახებ წერილობითი წყაროებით არაფერია ცნობილი. მისი აღწერილობა პირველად 1895 წელს გამოაქვეყნა გიორგი წერეთელმა. იმ დროისთვის ეკლესია უკვე დაცარიელებული და დაზიანებული იყო. ეხვევის „დედა ღვთისა“ ერთნავიანი ეკლესიაა. საყურადღებოა ეკლესიის ჩრდილოეთი და დასავლეთი შესასვლელების მოჩუქურთმებული ტიმპანები და დასავლეთი და აღმოსავლეთი სარკმლების საპირეები, სათაურები და შეწყვილებული გრეხილი „სვეტები“, რომლებიც ტაო-კლარჯეთის X-XI საუკუნეების ძეგლთა მორთულობას ენათესავება. ჩუქურთმები მაღალ პროფესიულ დონეზეა შესრულებული. თავდაპირველად ეკლესიას ეგვტერები ჰქონია, რომლებიც XX საუკუნის დასაწყისში შენობის შეკეთებისას ძველი სენაკების ნაშთებთან ერთად დაუნგრევიათ. ეკლესიის აღმოსავლეთი სარკმლის ნახევართაღის მარცხენა (სამხრეთის) სვეტის ბაზისზე ამოკვეთილია ერთსტრიქონიანი ასომთავრული წარწერა, რომელსაც სპეციალისტები შემდეგნაირად აღადგენენ: „ქ(რისტ)ე, შ(ეიწყალ)ე ლ(ი)პ(არი) [ტ]“ (გ. წერეთელი წარწერის არასწორი წაკითხვის საფუძველზე ფიქრობდა, რომ მასში აფხაზთა მეფეები იყვნენ მოხსენიებული: „ლოგოთეთ (?!), თუ ლეონ, გიორგი?“). ეს ლიპარიტი შეიძლება იყოს დარკვეთის წარწერაში მოხსენიებული ლიპარიტი, ძე გოლიათისა. ეხვევის ღვთისმშობლის ეკლესიას კულტურული მემკვიდრეობის ძეგლის სტატუსი მიენიჭა 2006 წლის 30 მარტს საქართველოს კულტურის, ძეგლთა დაცვისა და სპორტის სამინისტროს მიერ, ხოლო ამავე წლის 7 ნოემბერს, საქართველოს პრეზიდენტის № 665 ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია. დასავლეთი შესასვლელი ჩრდილოეთი შესასვლელი კარის ტიმპანის ქვა ეხვევის ანგელოზი დასავლეთის კარის მორთულობაში ეხვევის ეკლესიის წარწერა წერეთელი გ., ეხვევის ღვთის-მშობლის ტაძრის ნანგრევი, გაზ. „კვალი“, 1895, №20. — გვ. 8-10. ბერიძე ვ., ეხვევის ტაძარი „დედაღვთისა“, «ქართული ხელოვნება», ტ.1 (ქართული ხელოვნების ისტორიის შრომები), თბ., 1942. — გვ. 41-48. ბერიძე ვ., ენციკლოპედია „საქართველო“, ტ. 3, თბ., 2014. — გვ. 126. ეხვევის ეკლესია — საქართველოს ისტორიულ ძეგლთა ბიბლიოგრაფიული ლექსიკონი. ↑ ქართული ლაპიდარული წარწერების კორპუსი. II.: დასავლეთ საქართველოს წარწერები. ნაკვ.I. (IX-XIII სს.) [შეადგინა და გამოსაცემად მოამზადა ვ. სილოგავამ], თბ., 1980. — გვ. 77, 83-84. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2019-08-21.
სოციალური ადაპტაცია

სოციალური ადაპტაცია, ადამიანის სოციალიზაცია — სოციალური გარემოს მატერიალურ პირობებთან, ნორმებთან და ღირებულებებთან ინდივიდის ან ინდივიდთა ჯგუფის აქტიური შეგუების მუდმივი პროცესი და ამ პროცესის შედეგი. სოციალური გარემოს კომპონენტთა ურთიერთშეთანადება დამოკიდებულია ინდივიდის ან ინდივიდთა ჯგუფის მიზნებსა და ღირებულებით ორიენტაციებზე, სოციალურ გარემოში მათი მიღწევის შესაძლებლობაზე. სოციალური ადაპტაციის მნიშვნელოვანი ასპექტია ინდივიდის მიერ სოციალური როლის მიღება. ამის გამო სოციალური ადაპტაცია შედის პიროვნების სოციალიზაციის ძირითად სოციალურ-ფსიქოლოგიურ მექანიზმთა ჯგუფში. სოციალური ურთიერთჭმედება სოციალური ურთიერთობანი სოციალური ქცევა ქართული საბჭოთა ენციკლოპედია, ტ. 1, თბ., 1975. — გვ. 81. სოციალურ და პოლიტიკურ ტერმინთა ლექსიკონი–ცნობარი / [სარედ.: ჯგუფი: ედუარდ კოდუა და სხვ. ; გამომც.: ლაშა ბერაია] - თბ. : ლოგოს პრესი, 2004
მორელია

მორელია (ესპ. Morelia) — ქალაქი მექსიკაში, მდებარეობს ქვეყნის სამხრეთ-ცენტრალურ ნაწილში. მიჩოაკანის შტატის ადმინისტრაციული ცენტრი. ქალაქი დაარსდა 1541 წელს ახალი ესპანეთის ვიცე-მეფის ანტონიო დე მენდოსას მიერ და ეწოდა მიჩოაკანი. 1545 წელს უწოდეს ვალიადოლიდი, ხოლო 1828 წელს დაერქვა თანამედროვე სახელი მექსიკის ეროვნული გმირის ხოსე მორელოსის პატივსაცემად. 1991 წელს ქალაქის ისტორიული ნაწილი შეიტანეს იუნესკოს მსოფლიო მემკვიდრეობის ძეგლების სიაში. მექსიკის ქალაქების სია იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Página del Ayuntamiento de Morelia. Enciclopedia de los Municipios de México. დაარქივებული 2007-09-27 საიტზე Wayback Machine. Morelia en la Ruta de Don Vasco დაარქივებული 2011-11-17 საიტზე Wayback Machine.